KOMISIJOS REGLAMENTAS (EB) Nr. 464/2008
2008 m. gegužės 28 d.
kuriuo 2007-2008 prekybos metams nustatomas papildomos pagalbos sumos už pomidorus dydis Bulgarijoje remiantis Reglamentu (EB) Nr. 104/2007
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Bulgarijos ir Rumunijos stojimo sutartį,
atsižvelgdama į Bulgarijos ir Rumunijos stojimo aktą,
atsižvelgdama į 2007 m. vasario 2 d. Komisijos reglamentą (EB) Nr. 104/2007, nustatantį pagalbos už perdirbimui skirtus pomidorus dydį 2007-2008 prekybos metais (1), ypač į jo 2 straipsnio 2 dalį,
kadangi:
(1)
Kaip praneša valstybės narės, perdirbtų pomidorų, už kuriuos skirta pagalba 2006-2007 prekybos metais pagal 2003 m. rugpjūčio 29 d. Komisijos reglamento (EB) Nr. 1535/2003 dėl Tarybos reglamento (EB) Nr. 2201/96 taikymo pagal pagalbos perdirbtiems vaisių ir daržovių produktams schemą išsamių taikymo taisyklių nustatymo (2) 39 straipsnio 2 dalį, kiekis viršija Bendrijos ribą 11,8 %. Todėl pasibaigus 2007-2008 prekybos metams valstybėse narėse, kurios įstojo į Europos Sąjungą 2007 m. sausio 1 d. ir neviršijo savo nacionalinės ribos, arba kurios viršijo nacionalinę ribą mažiau nei 25 %, bus išmokama papildoma suma.
(2)
2007-2008 prekybos metais nacionalinė riba Bulgarijoje nebuvo viršyta. Todėl šioje valstybėje narėje turėtų būti išmokėta 8,62 EUR už toną papildoma suma.
(3)
2007-2008 prekybos metams Rumunijos gamintojai nepateikė paraiškų dėl pagalbos pomidorams perdirbti. Todėl šioje valstybėje narėje už tuos prekybos metus papildoma suma neturi būti išmokama,
PRIĖMĖ ŠĮ REGLAMENTĄ:
1 straipsnis
Pasibaigus 2007-2008 prekybos metams, Bulgarijoje už perdirbimui skirtų pomidorų toną išmokama Reglamento (EB) Nr. 104/2007 2 straipsnio 2 dalyje numatyta 8,62 EUR papildoma suma.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. gegužės 28 d.